 Wuxuu Eebbe Sarreeye ka reebayaa kuwa Xaqa rumeeyey inay sokeeye ka yeeshaan Yuhuud iyo Nasaara ee ah col Islaamka iyo dadkiisa, illeen qaarkood qaarka kale sokeeyuu u yahaye, ciddii xidhiidh sokeeye la yeelatana iyaguu kamid yahay, Eebbana ma hanuuniyo qawm daalimiin ah, waxaana jira in kuwa munaafiqiinta ah ee qalbiga ka buka u degdagaan xidhiidhintooda iyagoo sheegi inay ka cabsan in dhib ku dhaco, waxayse u dhawdahay in gargaarka Eebbe yimaado oo markaas qoomameeyaan xumaantay qarsanayeen, waxayna odhan kuwa Xaqa rumeeyey, Ma kuwaasaa kuwii dhaarta adag Eebbe ku dhaartay inay idin la-jiraan? 